stanford-oval/wikipedia huggingface dataset:
Michel Deguy

| Michel Deguy |
| --- | --- |
 Michel Deguy circa 2003
Henkilötiedot
Syntynyt: 23. toukokuuta 1930 Pariisi, Ranska
Kuollut: 16. helmikuuta 2022 (91 vuotta) Pariisi, Ranska
Kansalaisuus:  Ranska
Ammatti:  kirjailija
Kirjailija
Äidinkieli: ranska
Tuotannon kieli: ranska
Aiheesta muualla
Löydä lisää kirjailijoitaKirjallisuuden teemasivulta
Michel Deguy (23. toukokuuta 1930 Pariisi, Ranska – 16. helmikuuta 2022 Pariisi, Ranska) oli ranskalainen runoilija ja kriitikko. Hän oli Pariisin yliopistossa (Université Paris VIII) kirjallisuuden professori. Hän perusti runouslehdet La Revue de Poésie ja Po&sie. Hän oli kriitikkona ranskalaisen ”uuden romaanin” tukija.
Deguyn tuotannossa on vaikutteita Saint-John Perseltä, mutta myöhemmin hän omaksui itsenäisen tavan muuttaa maailma abstraktin unenomaiseksi runoksi, jossa hän käyttää sitaatteja ja viittauksia muiden tuotantoon. Runoista saa antirunon vaikutelman musiikillisten tehokeinojen puuttuessa.
Suomennettuja runoja

Deguyn tuotannosta on näytteitä teoksessa: Sanat että tietäisimme: kymmenen ranskalaista runoilijaa (toim. Mirja Bolgar; WSOY 1975 ISBN 951-0-06681-8)
Elämä kuin pelto rosoinen, suom. Väinö Kirstinä
Huutojen liete Pääskysten malmi, suom. Väinö Kirstinä
Järkeillään, suom. Pekka Parkkinen
Kaipaan sinua, suom. Pekka Parkkinen
Kaksoiselämä, suom. Pekka Parkkinen
Keskipäivän kylväjä, suom. Pekka Parkkinen
Lähempi tuttavuus tähtien kanssa, suom. Väinö Kirstinä
Minun maassani puut, suom. Väinö Kirstinä
Olisi vain, suom. Pekka Parkkinen
Pesutupa, suom. Pekka Parkkinen
Päiviä ei ole laskettu, suom. Väinö Kirstinä
Silmät, suom. Pekka Parkkinen
Sinä, suom. Pekka Parkkinen
Täällä, suom. Pekka Parkkinen
Monitoimijatalo Wintteri

| Monitoimijatalo Wintteri |
| --- | --- |
 Monitoimijatalo Wintterin uimahallin ja Uusikaupunki Areenan sisäänkäynti.
Osoite:  Viikaistenkatu 3, 23500 Uusikaupunki
Rakennustyyppi:  Monitoimitalo
Valmistumisvuosi:  2025
Suunnittelija:  Renell Käppi Arkkitehdit
Rakennuttaja:  SRV Rakennus Oy
Omistaja:  Uudenkaupungin kaupunki
Bruttoala:  22 600 bm²
 
Lisää rakennusartikkeleitaArkkitehtuurin teemasivulla
Monitoimijatalo Wintteri on Uudessakaupungissa sijaitseva monitoimitalo, jossa on päiväkoti, peruskoulu, lukio, uimahalli, useita liikuntatiloja, nuorisotilat sekä Uudenkaupungin kirjaston omatoimikirjasto.
Rakennus

Reilu 62 miljoonaa euroa maksanut monitoimitalo on toteutettu 20 vuoden elinkaarimallilla, jossa rakentaja huolehtii rakennuksen kunnossapidosta. Rakennustyöt aloitettiin talvella 2022 ja peruskivi muurattiin saman vuoden kesäkuussa. Vuotta myöhemmin peruskiven muuraamisesta vietettiin Wintterin harjannostajaisia. Rakennus luovutettiin kaupungille helmikuussa 2025, jolloin kokonaisuudesta avattiin uimahalli ja liikuntatilat. Helmikuun lopussa Wintterissä aloittivat peruskoulun ja lukion opiskelijat, kansalaisopisto sekä eri yhdistykset. Päiväkoti ja varhaiskasvatus aloittavat toimintansa vuoden 2025 elokuussa.
Kokonaispinta-alaltaan Wintteri on 22 600 bruttoneliömetriä. Oppimisen ja kasvun tiloja on noin 13 000 bruttoneliömetriä ja liikunnantiloja noin 9 600 bruttoneliömetriä.
Wintterin urakoitsija ja palveluntuottaja SRV Rakennus Oy ja arkkitehtisuunnittelun teki arkkitehtitoimisto Renell Käppi Arkkitehdit. Kaupungin SRV:n välinen palvelusopimus on arvoltaan 28,2 miljoonaa euroa, joka sisältää 20 vuoden ylläpitokustannukset ja korjaussuunnitelman. Palvelusopimuksen lisävuosien optio olisi viisi vuotta, ja on kaupungin päätettävissä, haluaako se tehdä 6,2 miljoonan euron jatkosopimuksen.
Liikuntatilat

Wintterissä sijaitsee uimahalli, monitoimihalli Uusikaupunki Areena, yleisurheilualue, budosali, kuntosali sekä ryhmäliikuntatiloja. Uimahallissa on altaina kylmä-allas, monitoimiallas, kahluuallas, opetusallas, hyppyallas sekä 25 metrin pituinen rata-allas.
Reilun 1 400 neliömetrin kokoisessa liikuntasalissa voidaan harrastaa koripalloa, salibandyä, lentopalloa, futsalia ja lentopalloa. Salin voi jakaa yhteensä neljään lohkoon ja siellä voidaan järjestää myös erilaisia tapahtumia. Koko tilan katsojakapasiteetti urheilutapahtumissa on 1 700.
Yleisurheilualue käsittää 60 metrin juoksuradan, heittolajien heittoalue ja pituus- sekä korkeushyppypaikat. Budosalissa on mahdollisuus harrastaa erilaisia kamppailulajeja. Ryhmäliikuntatiloja käyttävät esimerkiksi tanssiseurat sekä erilaiset liikuntaryhmät.
Päiväkoti-, koulu-, opisto-, kirjasto- ja nuorisotilat

Wintterin tiloissa toimii yksi päiväkoti, Uudenkaupungin yhtenäiskoulu sekä Uudenkaupungin lukio. Koulun tiloja hyödyntävät myös Vakka-Suomen Kansalaisopisto sekä Vakka-Suomen musiikkiopisto.
Talossa on oma nuorisotila sekä Uudenkaupungin kirjaston digitaalinen omatoimikirjasto.
Nimi

Rakennustöiden alkuvaiheessa hanketta kutsuttiin Uudenkaupungin sivistys- ja hyvinvointikeskuksena. Alkuvuodesta 2021 uusikaupunkilaisille järjestettiin nimikysely, jonka perusteella monitoimijatalon nimeksi tuli Wintteri.
Nimi on kunnioitus koulumestari ja pedagogi Johannes Winterille, joka vastasi isovihan aikana Uudenkaupungin hallinnosta. Koulumestarin virkaan Johannesta seurasi hänen poikansa Gabriel Winter. Myöhemmin 1800- ja 1900-lukujen taitteessa Uudessakaupungissa vaikutti opettaja ja kirjakauppias Sanni Winter.
Aiheesta muualla

Monitoimijatalo Wintterin nettisivut
Crack the Skye

| Crack the Skye Mastodon |
| --- | --- | --- |

Studioalbumin tiedot
 Julkaistu: 24. maaliskuuta 2009
 Tuottaja(t): Brendan O’Brien
 Tyylilaji: progressiivinen metalli, sludge metal, avantgardemetalli
 Kesto: 50.06
 Levy-yhtiö: Reprise
Listasijoitukset
  6.  11.
Mastodonin muut julkaisut
| Mastodon 2008 | Crack the Skye 2009 | Oblivion EP 2009 |
Singlet albumilta Crack the Skye
 ”Divinations” Julkaistu: 20. tammikuuta 2009  ”Oblivion” Julkaistu: 16. helmikuuta 2009
Crack the Skye on progressiivista metallia soittavan Mastodonin neljäs studioalbumi, joka julkaistiin vuonna 2009. Se sijoittui Yhdysvaltain virallisella albumilistalla sijalle 11. Sen julkaisi Reprise Records. Albumista on julkaistu myös vinyyliversio sekä CD:n ja DVD:n sisältävä paketti.
Levy on palkittu moneen otteeseen. Albumi on yhtyeen menestynein levy, myyden yli 200 000 kappaletta amerikassa. Suomessa albumi nousi virallisen albumilistan sijalle 6. Yhdysvalloissa se nousi Billboard 200 -listan sijalle 11.
Albumilta on kuvattu musiikkivideot kappaleista Oblivion ja Divinations. Vuonna 2011 yhtye julkaisi live-DVD:n "Live at the Aragon", joka sisältää mm. kokonaisuudessaan Crack The Skyen kappaleet ja elokuvan "Crack the Skye".
Mastodonin kolme edellistä albumia käsittelivät tulta, vettä ja maata. Crack the Skye ei ole konseptialbumi, mutta se käsittelee neljättä alkuelementtiä, eli ilmaa. Muuten albumi kertoo astraaliprojektiosta, mustasta magiasta ja rasputinista Moskovan Venäjässä. Kappale Crack the Skye on omistettu Brann Dailorin siskolle Skyelle, joka teki itsemurhan 14-vuotiaana.
Kappaleet

Oblivion – 5.46
Divinations – 3.40
Quintessence – 5.27
The Czar – 10.54 
I. Usurper
II. Escape
III. Martyr
IV. Spiral
Ghost of Karelia – 5.25
Crack the Skye – 5.54
The Last Baron – 13.00
Kokoonpano

Troy Sanders – laulu, basso, kosketinsoitin
Brent Hinds – laulu, kitara, banjo
Brann Dailor – rummut & lyömäsoittimet, laulu
Bill Kelliher – kitara
Kokoonpano > Vierailevat muusikot

Scott Kelly (Neurosis) – laulu kappaleessa "Crack the Skye"
Arvostelut

Imperiumi.net:
Metacritic: 82/100
AbsolutePunk: 88%
Allmusic:
Pitchfork Media: 8.0/10
Rolling Stone:
Soundi:
Aiheesta muualla

Crack the Skye Discogsissa. (englanniksi)
Albumi Crack the Skye Encyclopaedia Metallum -sivustolla (englanniksi)
New Mexico

New Mexico ([nu:'meksıkoʊ]; esp. Nuevo México, navajoksi Yootó Hahoodzo; aiemmin yleisesti käytetty suomennos Uusi-Meksiko) on Yhdysvaltojen 47. osavaltio ja se sijaitsee Yhdysvaltojen lounais- ja länsiosissa. New Mexico kuuluu myös vuoriosavaltioihin ja se on kuudenneksi harvimpaan asutettu osavaltio Yhdysvalloissa.
Intiaanit asuttivat osavaltiota ennen espanjalaisten saapumista. Santa Fe de Nuevo Méxicon provinssi oli osa Espanjan imperiumiin kuulunutta Uuden-Espanjan varakuningaskuntaa vuosina 1598–1821. Tämän jälkeen vuosina 1821–1846 se oli Meksikon territorio, kunnes maa menetti alueen Yhdysvalloille vuosien 1846–1848 sodassa. Territoriosta tuli Yhdysvaltain osavaltio vuonna 1912.
New Mexicossa on Yhdysvaltojen suurin hispaaniväestö. Vuonna 2018 väestöstä arvioitiin 49,1 prosenttia olevan hispaaneja, joista suurin osa katsoo olevansa Espanjasta tulleiden uudisasukkaiden jälkeläisiä. Väestöstä 28 prosenttia puhuu vain espanjaa, jonka paikallismurteen nimi on español neomexicano. Osavaltion hispaaniosuus on viime vuosikymmeninä kasvanut Latinalaisen Amerikan espanjankielisistä maista tulevan uuden maahanmuuton myötä.
Osavaltiossa on myös kolmanneksi suurin intiaaniväestö Alaskan ja Oklahoman jälkeen, ja kokonaismäärältään viidenneksi eniten Kalifornian, Oklahoman, Arizonan ja Texasin jälkeen. New Mexicossa asuvat heimot koostuvat pääosin navajo- ja pueblointiaaneista.
New Mexicon väestölle ja kulttuurille on omaleimaisuutensa antaneet hispaani-, meksikolais- ja intiaanivaikutteet. Osavaltion punakultainen lippu kuvaa Espanjaa sekä Zia-symbolia, intiaanien ikivanhaa auringon symbolia.
Maantiede

New Mexicon osavaltion kokonaispinta-ala on 315 194 km². Vain pieni osa (607 km²) sen pinta-alasta on vettä. Osavaltion itäraja sijaitsee 103° W -pituuspiirillä Oklahoman osavaltion kanssa ja 5 km lännempänä 103,5° W -pituuspiirillä Texasin kanssa. Etelässä Texas muodostaa rajasta kaksi kolmasosaa, kun taas meksikolaiset osavaltiot Chihuahua ja Sonora muodostavat rajasta yhden kolmasosan. Lännessä New Mexicon raja sijaitsee 109° 03' W -pituuspiirillä Arizonan kanssa ja pohjoisraja 37° N -leveysasteella Coloradon kanssa.lähde? New Mexicon, Coloradon, Arizonan ja Utahin osavaltiot muodostavat New Mexicon luoteisosassa Four Corners -nimisen alueen.
New Mexicon maisema vaihtelee aavikoista mesoihin ja korkeisiin, lumipeitteisiin huippuihin. New Mexicon hedelmättömästä vaikutelmasta huolimatta metsittyneet vuorierämaat kattavat merkittävän osan osavaltiosta erityisesti pohjoista kohti. Sangre de Cristo -vuoret, eteläisin osa Kalliovuorista, kulkee Rio Granden itärajaa pitkin. New Mexicon tärkeimmät joet ovat Rio Grande, Pecos, Canadian, San Juan ja Gilajoki, joista Rio Grande on Yhdysvaltojen kahdeksanneksi pisin joki.
Yhdysvaltojen hallitus suojelee miljoonia eekkereitä New Mexicon pinta-alasta, muun muassa kansallismetsiä kuten:
Carson National Forest
Cibola National Forest
Lincoln National Forest
Santa Fe National Forest
Gila National Forest
Gila Wilderness
Maantiede > Ilmasto

New Mexicon ilmasto on yleensä puolikuivasta kuivaan, tosin siellä on alueita, joilla vallitsee manner- ja vuoristoilmasto. New Mexicon keskimääräinen sademäärä on 350 mm vuodessa. Vuosittainen keskilämpötila voi vaihdella 18 °C ja 4 °C välillä.lähde? Kesäkuukausien aikana 1 500 m:n korkeudessa lämpötila voi ylittää 38 °C ja korkeammalla lämpötila voi vaihdella 26 °C ja 36 °C välillä. Korkein New Mexicossa mitattu lämpötila on 47 °C ja se mitattiin Artesiassa 29. kesäkuuta 1918.lähde?
Maantiede > Kasvillisuus ja eläimistö

New Mexico tarjoaa elin- ja kasvuympäristön monille kasvi- ja eläinlajeille. Kreosoottipensaat, meskitet, kaktuskasvit, jukat ja aavikkokasvit, kuten Bouteloua eriopoda, Aristida purpurea, Hilaria mutica ja Scleropogon brevifolius kattavat laajalti puolikuivat alueet. Osavaltion pohjoisosassa kasvaa monia puulajeja, kuten keltamänty, metsähaapa, kuusi, pihta ja idänhopeapensas. New Mexicon lintulajeihin kuuluvat muun muassa kalifornianjuoksukäki ja kalkkuna. Muita osavaltion eläinlajeja ovat muun muassa mustakarhu, kojootti, piikkisiat, haisunäätä, hirvi, vapiti, biisoni, paksusarvilammas, orava, maaorava, hanka-antilooppi, teksasinkalkkarokäärme, rusakko ja useat muut lintu-, matelija- ja jyrsijälajit.
Historia

Alueen ensimmäiset asukkaat olivat pueblo-heimon intiaaneja, jotka loivat kukoistavan kulttuurin rakentamalla pieniä kaupunkeja Rio Grande -joen laaksoon 1200-luvulla. Ensimmäiset seudulla käyneet eurooppalaiset olivat espanjalaisia tutkimusmatkailijoita, jotka olivat perustaneet Uuden-Espanjan territorion nykyisen Meksikon ja Väli-Amerikan alueelle. He liittivät alueen territorioonsa Uuden-Meksikon provinssina vuonna 1598. Alkuperäisasukkaat kuitenkin taistelivat kiivaasti valloittajia vastaan ja onnistuivatkin ajamaan heidät väliaikaisesti pois provinssin pohjoisosasta.
Alue siirtyi Meksikolle Meksikon itsenäisyyssodassa vuosina 1810–1821. Espanjalaiset siirtomaaisännät olivat kieltäneet provinssiin tulleita yhdysvaltalaisia käymästä kauppaa, mutta itsenäinen Meksiko salli kaupankäynnin, ja alueella alkoi käydä säännöllisesti yhdysvaltalaisia kauppiaita. Meksikon ja Yhdysvaltain välisen sodan aikana 1846–1848 Yhdysvallat valloitti maan itselleen ja teki siitä New Mexicon territorion, mihin kuului myös nykyinen Arizonan osavaltio ja osia Coloradosta. Tarkoituksena oli muodostaa New Mexicon osavaltio niin pian kuin mahdollista, mutta senaatti torjui esityksen. New Mexico hyväksyttiin osavaltioksi vasta 6. tammikuuta 1912.
Hallinto

New Mexicon lainsäädäntövaltaa käyttää osavaltion kaksikamarinen lainsäädäntöelin. Ylähuoneessa eli senaatissa on 42 jäsentä, alahuoneessa eli edustajainkokouksessa on 70 jäsentä. Ylintä toimeenpanovaltaa käyttää kuvernööri. New Mexico on jaettu 33 piirikuntaan.
Talous

Öljy- ja kaasutuotanto, matkailu ja liittohallitus ovat tärkeitä osavaltion talouden kannalta. Osavaltion hallituksella on tarkka verohyvitys- ja teknisen avun järjestelmä työllisyyden ja liikealan sijoitusten edistämiseen, erityisesti uudessa tekniikassa.
Vuonna 2007 New Mexicon bruttokansantuote oli 76,178 miljardia dollaria (alustava summa).lähde? Henkilökohtainen tulo asukasta kohti oli 31 474 dollaria vuonna 2020. Kesäkuussa 2023 osavaltion työttömyysprosentti oli 3,5 %. Vuonna 2023 New Mexicon henkilökohtainen tulovero vaihtelee 1,7 % ja 5,9 % välillä. Yritysten tulovero vaihtelee 4,8–5,9 % välillä. Osavaltio kerää 5 % myyntiveroa. Vuodesta 2007 asti armeijan palkat on vapautettu osavaltion tuloveroista.lähde?
New Mexico on Yhdysvaltojen toiseksi suurin raakaöljyn tuottaja Teksasin jälkeen. Vuonna 2022 öljy ja kaasu tuottivat osavaltiolle 9,7 miljardia dollaria.
Talous > Liittohallituksen merkitys osavaltion taloudessa

Liittohallituksen tulot on merkittävä tekijä New Mexicon taloudessa. Vuonna 2005 liittohallitus käytti 2,03 dollaria New Mexicoon jokaisesta dollarista, jonka se sai osavaltiolta saaduista verotuloista. Tämä luku on korkeampi kuin muissa liiton osavaltioissa.lähde?
Monet liittohallituksen töistä liittyvät armeijaan, sillä osavaltio toimii ilmavoimien kolmen tukikohdan, testialueen sekä armeijan koekentän ja toiminta-alueen isäntänä. New Mexicon osavaltion yliopiston toukokuun 2005 arvion mukaan 11,65 % osavaltion kokonaistyöllisyydestä syntyy suoraan tai epäsuorasti armeijan tuloista. Muita liittohallituksen laitoksia ovat muun muassa Los Alamosin ja Sandian teknologialaboratoriot.
Talous > Taloudelliset kannustimet

New Mexico tarjoaa osavaltiossa toimiville yrityksille joitakin taloudellisia kannustimia, kuten verohyvityksiä ja verovapautuksia. Suurin osa kannustimista perustuu työpaikkojen luomiseen.lähde?
New Mexicon laki sallii hallitusten antaa maata, rakennuksia ja liiketoiminnan perusrakenteita edistääkseen työpaikkojen luomista. Osavaltio tarjoaa myös taloudellisia kannustimia elokuvatuotannolle. Elokuvateollisuuden raportoitiin tuoneen osavaltioon talouteen 855,4 miljoonaa dollaria vuonna 2022, mikä oli siihenastinen ennätys.
Väestö

Vuonna 2021 New Mexicon köyhyysprosentti oli 18,4 %.
Väestö > Väestöjakauma

Vuonna 2013 United States Census Bureau laski New Mexicon asukasluvuksi 2 085 287. Tähän lukuun kuuluu luonnollinen väestönkasvu, nettomuutto, Yhdysvaltojen ulkopuolelta tulevat maahanmuuttajat ja maan sisäinen muutto. New Mexicon asutuskeskus sijaitsee Torrancen piirikunnassa.
Vuonna 2013 6,7 % New Mexicon väestöstä oli alle 5-vuotiaita, 24,3 % alle 18-vuotiaita, 14,7 % oli 65-vuotiaita tai sitä vanhempia. Koko väestöstä noin 50,4 % oli naisia ja ulkomaalaissyntyisiä oli 9,8 %.
Väestöstä noin 11 % on taustaltaan Amerikan alkuperäisasukkaita.
Väestö > Kymmenen suurinta kaupunkia

| Kaupunki | Piirikunta | Asukasluku |
| --- | --- | --- |
| Albuquerque | Bernalillo | &&&&&&&&&0562553.&&&&00562 553 |
| Las Cruces | Doña Ana | &&&&&&&&&0101324.&&&&00101 324 |
| Rio Rancho | Sandoval | &&&&&&&&&&091956.&&&&0091 956 |
| Santa Fe | Santa Fe | &&&&&&&&&&082800.&&&&0082 800 |
| Roswell | Chaves | &&&&&&&&&&048366.&&&&0048 366 |
| South Valley | Bernalillo | &&&&&&&&&&044013.&&&&0044 013 |
| Farmington | San Juan | &&&&&&&&&&043420.&&&&0043 420 |
| Alamogordo | Otero | &&&&&&&&&&035984.&&&&0035 984 |
| Hobbs | Lea | &&&&&&&&&&030838.&&&&0030 838 |
| Carlsbad | Eddy | &&&&&&&&&&026259.&&&&0026 259 |
Arvioiden mukaan New Mexicossa on 400 hylättyä kaupunkia, joista suurimmasta osasta ei ole jäljellä kuin perustukset. Kaupunkeja perustettiin 1800-luvulla kaivoksien yhteyteen, ja kaivostoiminnan loputtua ne hylättiin. Osa hylätyistä kaupungeista on yksityisomistuksessa ja niissä asuu joitain yksittäisiä ihmisiä, mutta ne toimivat myös turistinähtävyyksinä.
Väestö > Kielet

Yhdysvaltojen vuoden 2020 väestönlaskennan mukaan osavaltion yli 5-vuotiaista asukkaista 33 % puhuu kotonaan jotain muuta kieltä kuin englantia. New Mexicon espanjan murretta puhuvat ovat pääasiassa Espanjan siirtomaiden jälkeläisiä, jotka saapuivat New Mexicoon 1500-, 1600- ja 1700-luvuilla.
Vuonna 1995 New Mexico valitsi osavaltion lauluksi kaksikielisen New Mexico – Mi Lindo Nuevo México.
Väestö > Uskonto

Vuonna 2000 suurimmat uskontokunnat olivat katolinen kirkko 670 511 kannattajalla, eteläinen baptistikonventio 132 675 kannattajalla, myöhempien aikojen pyhien Jeesuksen Kristuksen kirkko 42 261 kannattajalla ja metodistikirkko 41 597 kannattajalla. Vuoden 2008 tutkimuksen mukaan New Mexicon yleisimmät, itse ilmoitetut uskonnot olivat:
Katolisuus (26 %)
Protestantismi (42 %)
valtavirran (15 %)
Evankelinen (25 %)
Muut protestantit (2 %)
Myöhempien aikojen pyhien liike (3 %)
Juutalaisuus (2 %)
Buddhalaisuus (2 %)
Muut uskonnot (3 %)
Uskonnottomia (22 %)
Urheilu

Tunnettuja urheilun ammattilaisjoukkueita ovat Albuquerque Isotopes baseballissa, New Mexico Thunderbirds koripallossa, New Mexico Mustangs ja New Mexico Renegades jääkiekossa.
Aiheesta muualla

Wikimedia Commonsissa on kuvia tai muita tiedostoja aiheesta .
New Mexicon hallitus. (englanniksi)
New Mexico Magazine. (englanniksi)
New Mexico Tourism Department. (englanniksi)
| n k  Yhdysvaltain hallinnolliset alueet |
| --- | --- | --- |
| Osavaltiot |  Alabama  Alaska  Arizona  Arkansas  Colorado  Connecticut  Delaware  Etelä-Carolina  Etelä-Dakota  Florida  Georgia  Havaiji  Idaho  Illinois  Indiana  Iowa  Kalifornia  Kansas  Kentucky  Louisiana  Länsi-Virginia  Maine  Maryland  Massachusetts  Michigan  Minnesota  Mississippi  Missouri  Montana  Nebraska  Nevada  New Hampshire  New Jersey  New Mexico  New York  Ohio  Oklahoma  Oregon  Pennsylvania  Pohjois-Carolina  Pohjois-Dakota  Rhode Island  Texas  Tennessee  Utah  Vermont  Virginia  Washington  Wisconsin  Wyoming  |  |
| Liittopiiri |  Washington (DC)  |  |
| Saarialueet |  Amerikan Samoa  Guam  Pohjois-Mariaanit  Puerto Rico  Yhdysvaltain Neitsytsaaret  |  |
| Erillisalueet |  Bajo Nuevo ja Serranilla kiistanalaisia  Bakerinsaari  Howlandinsaari  Jarvis  Johnstonin atolli  Kingmanin riutta  Midwaysaaret  Navassa  Palmyran atolli  Wakensaari  |  |
 luettelo Yhdysvaltain osavaltioista ja territorioista  intiaanireservaatti 
Gila National Forest.
Savitiilisiä taloja, Pueblo de Taos.
Los Alamos National Laboratory.
New Mexicon väestötiheyskartta.
Albuquerque.
Katolinen Pyhän Fransiskuksen katedraali Santa Fessä.
Blood Mountain

| Blood Mountain Mastodon |
| --- | --- | --- |

Studioalbumin tiedot
 Äänitetty : joulukuu 2005 – huhtikuu 2006
 Studio : Robert Lant Studios, Studio Litho, sekä EK Studios; Seattle, Washington
 Julkaistu: 11. syyskuuta 2006
 Tuottaja(t): Matt Bayles & Mastodon
 Tyylilaji: sludge metal, progressiivinen metalli, groove metal, stoner metal, alternative metal
 Kesto: 68.09
 Levy-yhtiö: Warner Bros., Reprise
Listasijoitukset
  32.
Mastodonin muut julkaisut
| Call of the Mastodon 2006 | Blood Mountain 2006 | Mastodon 2008 |
Singlet albumilta Blood Mountain
 ”Crystal Skull / Capillarian Crest” Julkaistu: 8. elokuuta 2006  ”The Wolf Is Loose” Julkaistu: marraskuu 2006  ”Colony of Birchmen” Julkaistu: 12. maaliskuuta 2007
Blood Mountain on Mastodonin kolmas studioalbumi, joka julkaistiin 11. syyskuuta 2006. Albumi on konseptialbumi, jonka elementti-aiheena on maa, siinä missä kaksi edellistä albumia käsittelivät tulta ja vettä. Albumi kertoo miehestä, joka kiipeää ”verivuorelle” (Blood Mountain) etsimään kristallikalloa.lähde?
Ennen albumia Mastodon oli juuri noussut edellisellä Leviathan-albumillaan suuren yleisön tietoisuuteen. Blood Mountainia pidetään mestarillisena teoksena ja se sisältää mutkikkaita kappalerakenteita ja kitarariffejä, kuten Mastodonin kappaleissa on tapana. Rolling Stone -lehti sijoitti Blood Mountainin vuoden 2006 yhdeksänneksi parhaaksi albumiksi.lähde?
Albumilta on kuvattu neljä musiikkivideota: ”The Wolf is Loose”, ”Colony of Birchmen”, ”Sleeping Giant” ja ”Capillarian Crest”, joista viimeksi mainitun musiikkivideo on kuvattu livenä, mutta taustalla pyörii silti kappaleen studioversio. Albumin viimeisen kappaleen "Pendulous Skinin" kesto levyllä on peräti 22.15, josta varsinainen kappaleen osuus on tosin vain 5.03. Kappaletta seuraa 15 minuuttia hiljaisuutta, jota seuraa piiloraita, viesti Josh Hommelta. "Colony of Birchmen" -kappaleen nimi on viittaus Genesiksen kappaleeseen "The Colony of Slippermen", koska yhtyeen rumpali Brann Dailor on yhtyeen ihailija.lähde?
Albumi debytoi Yhdysvalloissa Billboard 200 -listan sijalla 32.
Kappaleet

The Wolf is Loose – 3.33
Crystal Skull – 3.23
Sleeping Giant – 5.35
Capillarian Crest – 4.24
Circle of Cysquatch – 3.18
Bladecatcher – 3.19
Colony of Birchmen – 4.18
Hunters of the Sky – 3.50
Hand of Stone – 3.30
This Mortal Soil – 4.54
Siberian Divide – 5.30
Pendulous Skin – 22.15
Kokoonpano

Troy Sanders – basso, laulu
Brent Hinds – kitara, laulu
Bill Kelliher – kitara, taustalaulu
Brann Dailor – rummut, taustalaulu
Kokoonpano > Vierailevat muusikot

Scott Kelly (Neurosis) – laulu ja ylimääräiset sanat "Crystal Skull"
Josh Homme (Queens of the Stone Age) – laulu "Colony of Birchmen" ja piiloviesti "Pendulous Skin"
Cedric Bixler-Cavala – laulu "Siberian Divide"
Arvostelut

The A.V. Club: A
AllMsic:
Desibeli.net:
Imperiumi.net:
Metacritic: 82/100
Pitchfork: 8.7/10
Soundi:
Aiheesta muualla

Blood Mountain Discogsissa. (englanniksi)
Albumi Blood Mountain Encyclopaedia Metallum -sivustolla (englanniksi)
Supadion lentoasema

| Supadion lentoasema> Bandar Udara Supadio |
| --- | --- |

IATA-koodi:  PNK
ICAO-koodi:  WIOO
Tyyppi:  siviili / sotilaallinen
Ylläpitäjä:  PT Angkasa Pura II
Liikenneyhteydet
Tärkein keskus ja etäisyys:  Pontianak – 17 km
Supadion lentoasema (indonesiaksi Bandar Udara Supadio; IATA: PNK, ICAO: WIOO) on lentoasema Länsi-Kalimantanilla, Indonesiassa. Se sijaitsee 17 kilometrin päässä Pontianakista. Lentokenttää operoi PT Angkasa Pura II.
Lentoasema rakennettiin alun perin 1940-luvun alussa, ja silloin sen nimi oli Sungai Durian lentoasema. 1980-luvulla nimi muutettiin Supadion lentoasemaksi. Vuodesta 1989 Supadion lentoasemalta avattiin kansainvälinen reitti Kuchingin lentoasemalle Malesiaan. Aseman kansainvälinen status poistettiin huhtikuussa 2024.
Aiheesta muualla

Lentoaseman kotisivut (Arkistoitu – Internet Archive) (indonesiaksi)